CELEX: 62015CN0144
Language: sk
Date: 2015-03-26 00:00:00
Title: Vec C-144/15: Návrh na začatie prejudiciálneho konania, ktorý podal Hoge Raad der Nederlanden (Holandsko) 26. marca 2015 – Staatssecretaris van Financiën, ďalší účastník konania: Customs Support Holland BV

15.6.2015   
            
            
               SK
            
            
               Úradný vestník Európskej únie
            
            
               C 198/21
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 26. marca 2015 – Staatssecretaris van Financiën, ďalší účastník konania: Customs Support Holland BV
   (Vec C-144/15)
   (2015/C 198/28)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Navrhovateľ: Staatssecretaris van Financiën
   
      Ďalší účastník konania: Customs Support Holland BV
   
      Prejudiciálne otázky
   
   
               1.
            
            
               Má sa položka 2304 Kombinovanej nomenklatúry (ďalej len „KN“) vykladať v tom zmysle, že táto položka sadzobníka zahŕňa aj sójový bielkovinový koncentrát, ktorý vzniká odstránením zvyšného tuku, uhľovodíkov (alebo vlákniny) a škodlivín z pevných zvyškov (tzv. sójový šrot) pri výrobe sójového oleja a z dôvodu tejto extrakcie je vhodný, aby sa používal ako prísada do kŕmnych zmesí pre veľmi mladé teľatá?
            
         
               2.
            
            
               V prípade zápornej odpovede: Spadá potom sójový bielkovinový koncentrát, ktorý sa získava spôsobom opísaným v prvej prejudiciálnej otázke, pod položku 2308 alebo pod položku 2309 KN?